**Jelentések lejárt határidejű határozatokra,**

**beszámoló az átruházott hatáskörben hozott döntésekről.**

(A képviselő-testület 2025. február 13-i ülésére.)

Tisztelt Képviselő-testület!

Szervezeti és működési szabályzatunkról szóló 16/2024. (X. 8.) önkormányzati rendelet 43. §-a értelmében a lejárt képviselő-testületi határozatokról az alábbi jelentéseket adom:

A **182/2024. (XII. 17.)** határozatában a képviselő-testület elfogadta az önkormányzat és a Társult Evangélikus Egyházközség Nemescsó között 2020. október 30-án létrejött és 2023. december 19-én módosított feladat-ellátási szerződés módosítását 2025. január 1- hatállyal, egységes szerkezetben, egyidejűleg elrendelte a feladat teljesítését biztosító fedezetnek a 2025. évi költségvetésbe történő beépítését.

A határozatra jelenti dr. Dömötör Ramóna igazgatási osztályvezető, hogy a szerződést a felek aláírták.

A **185/2024. (XII. 17.)** határozatában a képviselő-testület hozzájárult ahhoz, a Kőszeg Város Önkormányzatának 1/1 arányú tulajdonában lévő Kőszeg, 6212/2 hrsz-ú, 412 m² területű, „kivett árok” megnevezésű ingatlan - Csonka Bálint József földmérő mérnök által készített, záradékolt változási vázrajz szerinti - 3 m² nagyságú területére, mint szolgáló telek terhére és a Kőszeg, 6210 hrsz-ú, 2.139 m² területű, „kivett lakóház, udvar” és „rét” megnevezésű ingatlan, mint uralkodó telek javára vízvezetési szolgalmi jog kerüljön az ingatlan-nyilvántartásba bejegyzésre azzal a feltétellel, hogy a szolgalmi jog alapításával kapcsolatban felmerülő valamennyi költség a jogosultat terheli.

A határozatra jelenti Németh Ildikó városüzemeltetési osztályvezető, hogy döntésről kiértesítették a kérelmezőket, a szolgalmi jog bejegyzésére vonatkozó dokumentumok aláírása megtörtént.

A **196/2024. (XII. 17.)** határozatában a képviselő-testület a „Kőszeg Város Önkormányzata, valamint közvilágítási villamos energia igényének biztosítása 2025.” tárgyban indított Közbeszerzési és Ellátási Főigazgatóság - KEF Keretmegállapodásos eljárás versenyújranyitásként, fix árasáruszerződés kapcsán felhatalmazta a polgármestert a Bíráló Bizottság által javasolt a VU-18636/1 és a VU-18636/2 verseny újranyitási részekben legalacsonyabb összegű ellenszolgáltatást tartalmazó ajánlatok kihirdetésére és a teljes ellátásalapú villamos energia adásvételi szerződések aláírására.

A határozatra jelenti Németh Ildikó városüzemeltetési osztályvezető, hogy eredményes eljárás lefolytatását követően mindkét részben aláírásra került a szerződés.

Tisztelt Képviselő-testület!

A szervezeti és működési szabályzatunkról szóló 16/2024. (X. 8.) önkormányzati rendelet 3. § (5) bekezdése és a 44. §.-ban foglaltak értelmében az alábbiakban beszámolok az átruházott hatáskörben hozott döntésekről.

A **Kulturális, Oktatási, Szociális, Egészségügyi és Sport Bizottság** februári ülésén – átruházott hatáskörben – jóváhagyta:

– a 2024. évben Kőszeg városában működő civil szervezetek számára nyújtott támogatások elszámolásáról és a civil szervezetek, valamint az önkormányzat kapcsolat-rendszerének áttekintéséről szóló beszámolót,

– a Jurisics-vár Művelődési Központ és Várszínház 2025. évi munkatervét és

– a Kőszegi Városi Múzeum, Könyvtár és Levéltár 2025. évi munkatervét.

***Dr. Dömötör Ramóna*** igazgatási osztályvezető jelentése alapján:

A polgármester nevében az osztály 2025. január 28. és 2025. február 7. között összesen 53 fő részére, 66 esetben települési támogatást, állapított meg.

***Németh Ildikó*** városüzemeltetési osztályvezető jelentése alapján:

A polgármester nevében az osztály 2025. január 28. és 2025. február 7. között összesen 3 db közterület-használati engedélyt adott ki.

Fentieken kívül ***Básthy Béla*** polgármester úr az SZMSZ 5. melléklete alapján, átruházott jogkörben az alábbi – számozott – döntéseket hozta:

*9/2025. (I. 27.) polgármesteri határozat:*

Tulajdonosi hozzájárulás a Kőszeg, 7400/4 hrsz ingatlan villamos energia ellátásához.

*10/2025. (I. 27.) polgármesteri határozat:*

Közútkezelői hozzájárulás Kőszeg, 7400/4 hrsz ingatlan villamos energia ellátásához.

*11/2025. (I. 27.) polgármesteri határozat:*

Közterület bontási hozzájárulás a Kőszeg, Temető utca 23. előtti csőtörés hibaelhárítása érdekében.

*12/2025. (I. 27.) polgármesteri határozat:*

Tulajdonosi hozzájárulás a Kőszeg, Óház u. 712 hrsz ingatlan villamos energia ellátása érdekében.

*13/2025. (I. 27.) polgármesteri határozat:*

Közútkezelői hozzájárulás a Kőszeg, Óház utca 712 hrsz ingatlan villamos energia ellátása érdekében.

*14/2025. (II. 3.) polgármesteri határozat:*

A Jurisich Miklós Gimnázium előtti közterületen lévő parkoló elé "várakozóhely" közlekedési tábla, a tábla alatt „Intézmény dolgozói részére tanítási napokon 7.00 - 14.00” feliratú kiegészítő tábla kihelyezése.

*15/2025. (II. 3.) polgármesteri határozat:*

Kőszeg, Hunyadi János utca felső (Festetich Imre és Arborétum utca közötti) útszakaszára „Várakozni tilos” közlekedési tábla kihelyezése.

**Kőszeg, 2025. február 7.**

**Dr. Zalán Gábor s. k.** jegyző